פייטר

פייטר (באנגלית: The Fighter) הוא דרמת ספורט אמריקאית משנת 2010 בבימויו של דייוויד או. ראסל, אודות המתאגרף המקצועי מיקי וורד (מארק וולברג) ואחיו למחצה, דיקי אקלמונד (כריסטיאן בייל). בסרט גם משחקות איימי אדמס ומליסה לאו. הסרט זכה לביקורות מהללות וזכה בשני פרסי אוסקר. הסרט יצא בארצות הברית בתפוצה מוגבלת ב-10 בדצמבר 2010, ובישראל הסרט יצא בסוף דצמבר 2010. במרכז הסרט נמצאים המתאגרף מיקי וורד המנסה לקדם את קריירת האגרוף שלו ואחיו דיקי אקלמונד, מכור לסמים, מתאגרף לשעבר שחולם על קאמבק. וורד סובל מניהול כושל של הקריירה שלו בידיהם של אחיו ואימו. העלילה מונעת על ידי המתח בין הצורך להתנתק מהניהול המשפחתי לבין המשבר שניתוק כזה יגרום בין וורד לבין משפחתו. חברתו של וורד עומדת לצידו ומול אימו ואחיו. מארק וולברג - מיקי וורד כריסטיאן בייל - דיקי אקלמונד איימי אדמס - שרלין פלמינג מליסה לאו - אליס אקלמונד ג'ק מק'גי - ג'ורג' וורד פרנק ראנזוולי - סאל לואנו מייקל אוקיף - מייקל אוקיף הסרט זכה לאהדת מבקרי הקולנוע. אתר Rotten Tomatoes המרכז ביקורות קולנוע העניק לסרט דירוג של 89%. השבועון ספורטס אילוסטרייטד הגדיר את הסרט כסרט הספורט הטוב ביותר בעשורים האחרונים מאז סרטם של מרטין סקורסזה ורוברט דה נירו, "השור הזועם". בישראל זכה הסרט בעיקר לביקורות חיוביות. כדי להימנע מתחרות עם הסרט "התייר", פייטר יצא בתפוצה מוגבלת ב-10 בדצמבר. וב-17 בדצמבר הסרט בתפוצה מורחבת יותר. בשבוע הראשון לצאתו הסרט הכניס כ-433 אלף דולר וזאת על אף שהוקרן רק בארבעה אולמי קולנוע. שבוע מאוחר יותר, הסרט הכניס כ-18.6 מיליון דולר ומוקם במקום הרביעי בטבלת הסרטים המכניסים ביותר לשבוע זה. נכון ל-6 במרץ הסרט הכניס כ-92,019,000 בארצות הברית וכ-16,889,631 בחוץ לארץ. פרס אוסקר לשחקן המשנה הטוב ביותר (כריסטיאן בייל) פרס אוסקר לשחקנית המשנה הטובה ביותר (מליסה לאו) פרס גלובוס הזהב לשחקנית המשנה הטובה ביותר - סרט קולנוע (מליסה לאו) פרס גלובוס הזהב לשחקן המשנה הטובה ביותר - סרט קולנוע (כריסטיאן בייל) פרס גילדת שחקני המסך לשחקן המשנה הטוב ביותר בסרט קולנוע (כריסטיאן בייל) פרס גילדת שחקני המסך לשחקנית המשנה הטובה ביותר בסרט קולנוע (מליסה לאו) פרס אוסקר לסרט הטוב ביותר פרס אוסקר לבמאי הטוב ביותר (דייוויד או. ראסל) פרס אוסקר לשחקנית המשנה הטובה ביותר (איימי אדמס) פרס אוסקר לתסריט המקורי הטוב ביותר (סקוט סילבר, פול טמסי ואריק ג'ונסון) פרס אוסקר לעריכה הטובה ביותר (פמלה מרטין) פרס גלובוס הזהב לסרט הטוב ביותר - דרמה פרס גלובוס הזהב לשחקן הטוב ביותר - סרט דרמה (מארק וולברג) פרס גלובוס הזהב לשחקנית המשנה הטובה ביותר - סרט קולנוע (איימי אדמס) פרס גלובוס הזהב לבמאי הטוב ביותר - סרט קולנוע (דייוויד או. ראסל) פרס גילדת שחקני המסך לשחקנית המשנה הטובה ביותר בסרט קולנוע (איימי אדמס) פרס גילדת שחקני המסך לצוות השחקנים הטוב ביותר בסרט קולנוע פרס באפט"א לתסריט המקורי הטוב ביותר (סקוט סילבר, פול טמסי ואריק ג'ונסון) פרס באפט"א לשחקן המשנה הטוב ביותר (כריסטיאן בייל) פרס באפט"א לשחקנית המשנה הטובה ביותר (איימי אדמס) מדיה וקבצים בנושא פייטר בוויקישיתוף אתר האינטרנט הרשמי של פייטר "פייטר", במסד הנתונים הקולנועיים IMDb (באנגלית) "פייטר", באתר נטפליקס "פייטר", באתר AllMovie (באנגלית) "פייטר", באתר Rotten Tomatoes (באנגלית) "פייטר", באתר Box Office Mojo (באנגלית) "פייטר", באתר Metacritic (באנגלית) "פייטר", באתר אידיבי "פייטר", במסד הנתונים הקולנועיים KinoPoisk (ברוסית) ינון ירוס, ‏פייטר: עוד סרט אגרוף, באתר ‏מאקו‏, 2 בינואר 2011 יאיר רוה, "פייטר", ביקורת, בבלוג הקולנוע "סינמסקופ" יאיר הוכנר, ‏פייטר | ביקורת סרט, באתר "סרט" ביקורת סרט: "פייטר" - דרמה עמוקה, לוחמנית וכובשת לב